[bookmark: _Hlk191115688]Dodatok č. 1 k Zmluve o nájme nehnuteľností č. 80 zo dňa 13.03.2014
(ďalej len „Dodatok“)
medzi zmluvnými stranami:
Prenajímateľ:	.......................................
[bookmark: _Hlk69215400]Nar:  ........................
trvale bytom:  .....................................
(ďalej len ako „Prenajímateľ“)

a

Nájomca:		Lesné družstvo, 038 61 Lipovec, družstvo
IČO: 47 710 250
sídlo: Obchodná ulica 105, 038 61 Lipovec
zápis: Obchodný register Okresného súdu Žilina, oddiel: Dr, vložka č. 10133/L
zastúpené: Daniel Piták – predseda predstavenstva a Marián Lamoš – podpredsedom predstavenstva

(ďalej len ako „Nájomca“)

(Prenajímateľ a Nájomca ďalej spolu len ako „Zmluvné strany“ alebo jednotlivo ako „Zmluvná strana“) 

 Článok I.
VŠEOBECNÉ USTANOVENIA

1.1. Prenajímateľ a Nájomca uzavreli dňa 13. 03. 2014 Zmluvu o nájme nehnuteľností č.108
1.2. (ďalej len „Zmluva“), ktorej predmetom je nájom lesného pozemku zapísaného na liste vlastníctva číslo 1240,1453 v katastrálnom území Lipovec, za účelom lesnej výroby.  

1.2.	Na základe vzájomnej dohody sa Zmluvné strany v zmysle Článku VI. Zmluvy dohodli na  uzatvorení tohto Dodatku č. 1 k Zmluve (ďalej len „Dodatok č. 1“) za účelom zmeny niektorých ustanovení Zmluvy.

Článok II.
PREDMET DODATKU

2.1.	Článok I. Predmet zmluvy z pôvodného znenia

„Prenajímateľ prenajíma Nájomcovi do užívania lesné a poľnohospodárske pozemky za účelom lesnej a poľnohospodárskej výroky:
	
[bookmark: _Hlk190962260][bookmark: _Hlk190941877]		v k. ú. LIPOVEC par. č. 2225 o výmere  1 798m2
                       v k. ú. LIPOVEC par. č. 2452 o výmere  6 452,21m2

ktorých je vlastníkom. Na pozemky sa neviažu žiadne dlhy ani bremená a z toho dôvodu zodpovedá za všetky škody, ktoré by Nájomcovi vznikli v prípade nepravdivosti tohto ubezpečenia. Vlastník vlastníctvo preukázal výpisom z poz. knihy, osvedčením o dedičstve, listom vlastníctva alebo zmluvou o nadobudnutí pozemkov.“

sa mení n a s l e d o v n e:

„Prenajímateľ, ktorý je podielovým spoluvlastníkom nehnuteľnosti nachádzajúcej sa v kat. území Lipovec, obec Lipovec, okres Martin, zapísanej v katastri nehnuteľností Okresného úradu Martin, katastrálny odbor na :
· [bookmark: _Hlk190948391][bookmark: _Hlk190967306]LV č. 1240 ako pozemok parcely registra „C“ evidovanej na katastrálnej mape pod parc. č. 2225 ako lesný pozemok o výmere 3 588 m2 a to v spoluvlastníckom podiele  1/2 k celku (ďalej len ako „Nehnuteľnosť“),
· LV č. 1453 ako pozemok parcely registra „C“ evidovanej na katastrálnej mape pod parc. č. 2452 ako lesný pozemok o výmere  10 067 m2 a to v spoluvlastníckom podiele  6462/10062 k celku (ďalej len ako „Nehnuteľnosť“),

prenajíma Nájomcovi do užívania Nehnuteľnosť za účelom lesnej výroby. Na Nehnuteľnosť sa neviažu žiadne dlhy ani bremená a z toho dôvodu zodpovedá za všetky škody, ktoré by Nájomcovi vznikli v prípade nepravdivosti tohto ubezpečenia. Prenajímateľ vlastníctvo preukázal výpisom z pozemkovej knihy, osvedčením o dedičstve, listom vlastníctva alebo zmluvou o nadobudnutí pozemkov.“
2.2	Článok I. Predmet zmluvy z pôvodného znenia

„Nájomca je oprávnený hospodáriť na prenajatých pozemkoch a užívať ich ako riadny hospodár obvyklým spôsobom. Obvyklým spôsobom hospodárenia a užívania je výkon všetkých práv a povinností vyplývajúcich pre užívateľa nehnuteľnosti, najmä zo zákona o lesoch č. 326/2005 Z.z. v znení neskorších predpisov, zákona č. 504/2003 Z.z. v znení neskorších predpisov, LHP a tejto Zmluvy.

Prenajímateľ splnomocňuje Nájomcu na zastupovanie pri jednaní na uzatvorenie zmluvy o výkone práva poľovníctva a jej uzatvorenie. Poberateľom nájmu je výhradne Nájomca, ktorý má v zmysle tejto Zmluvy záväzky voči Prenajímateľovi.“

sa mení n a s l e d o v n e:
„Nájomca je oprávnený hospodáriť na Nehnuteľnosti a užívať ju ako riadny hospodár obvyklým spôsobom. Obvyklým spôsobom hospodárenia a užívania je výkon všetkých práv a povinností vyplývajúcich pre Nájomcu, najmä zo zákona č. 326/2005 Z. z. o lesoch v znení neskorších predpisov, zákona č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov v znení neskorších predpisov, LHP a tejto Zmluvy.

Nájomca berie na vedomie, že Nehnuteľnosť je súčasťou Národného parku Malá Fatra a patrí do Chráneného vtáčieho územia Malá Fatra a z uvedeného dôvodu je povinný pri výkone práv Nájomcu dodržiavať, najmä zákon č. 543/2002 Z. z. o ochrane prírody a krajiny, Vyhlášku Ministerstva životného prostredia SR č. 2/2011 a ostatné právne predpisy súvisiace s ochranou prírody a krajiny.

Zmluvné strany sa dohodli, že Nájomca je oprávnený Prenajímateľa ako vlastníka Nehnuteľnosti zastupovať v konaniach podľa zákona č. 326/2005 Z. z. o lesoch, podľa zákona č. 216/2018 Z. z. o rybárstve a podľa zákona č. 274/2009 Z. z. o poľovníctve.“
2.3	Článok III. Doba nájmu Zmluvy sa dopĺňa o nasledovný text: 

	„Výpovedná lehota nájmu je stanovená ku dňu skončenia programu starostlivosti o lesy podľa zákona č. 326/2005 Z. z. o lesoch, t. j. ku dňu 31.12.2034.

Zmluvné stany sa dohodli, že písomná výpoveď nájmu zo strany Prenajímateľa alebo Nájomcu musí byť doručená druhej strane najneskôr do dňa 01.01.2034.“

2.4	Článok IV. Nájomné z pôvodného znenia

„Výška nájomného za 1 ha lesnej pôdy je stanovená na základe zákona č. 504/2003 Z. z. v znení neskorších predpisov a na základe rozhodnutia členskej schôdze vo výške 4,00 € (slovom štyri €) za 1 ha. Nájomné spolu  23,00 €.“

sa mení n a s l e d o v n e:

„Výška nájomného za 1 ha lesnej pôdy je stanovená na základe zákona č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov v znení neskorších predpisov a na základe rozhodnutia členskej schôdze vo výške 1,00 € (slovom jedno €) za 1 ha. Výška nájomného bude určená podľa výšky spoluvlastníckeho podielu Prenajímateľa na Nehnuteľnosti.“
2.5	Článok V. Spôsob úhrady nájomného z pôvodného znenia

„Nájomca po ukončení hospodárskeho roka a vyhotovení ročnej účtovnej uzávierky za predchádzajúci rok vyplatí do 30.03. bežného roka Prenajímateľovi výšku nájomného uvedeného v bode IV. v hotovosti na konaní členskej schôdze.“

sa mení n a s l e d o v n e:

„Nájomca po ukončení hospodárskeho roka a vyhotovení ročnej účtovnej uzávierky za predchádzajúci rok vyplatí do 30.03. bežného roka Prenajímateľovi výšku nájomného uvedeného v bode IV. bezhotovostným prevodom na bankový účet Prenajímateľa, ktorý Prenajímateľ oznámi Nájomcovi, inak v hotovosti na konaní členskej schôdze.“

2.6	Článok VI. Ostatné ustanovenia sa dopĺňa o nasledovný text: 

„Prenajímateľ udeľuje súhlas Nájomcovi na zápis práv k Nehnuteľnosti vyplývajúci zo Zmluvy do katastra nehnuteľností.

Ak dôjde k zmene vlastníctva k prenajatej Nehnuteľnosti, vstupuje nadobúdateľ do právneho postavenia Prenajímateľa a Nájomca je oprávnený zbaviť sa svojich záväzkov voči prvšiemu vlastníkovi, len čo mu bola zmena oznámená alebo nadobúdateľom preukázaná.

Ak dôjde ku zmene vlastníctva k Nehnuteľnosti, môže z tohto dôvodu vypovedať nájomnú zmluvu iba Nájomca. Výpoveď Nájomca musí podať Prenajímateľovi v najbližšom výpovednom období stanovenom v Zmluve.“
Článok III.
  ZÁVEREČNÉ USTANOVENIA

3.1.	Zmluvné strany spoločne vyhlasujú, že tento Dodatok č. 1 bol uzavretý slobodne, vážne, je formulovaný určito a zrozumiteľne a na znak súhlasu s jeho obsahom ho potvrdzujú vlastnoručnými podpismi.

3.2.	Ostatné ustanovenia Zmluvy zostávajú týmto Dodatkom č. 1 nedotknuté, pričom Zmluva sa odo dňa účinnosti tohto Dodatku č. 1 bude vykladať v znení tohto Dodatku. Pre odstránenie akýchkoľvek pochybností sa Zmluvné strany dohodli, že záväzky z tohto Dodatku č. 1 Zmluvným stranám vznikajú popri záväzkom zo Zmluvy. 

3.3.	Tento Dodatok nadobúda platnosť a účinnosť podpisom oboch Zmluvných strán.

3.4.	Tento Dodatok je vyhotovený v dvoch vyhotoveniach s platnosťou originálu, pričom každá Zmluvná strana obdrží po jednom vyhotovení.


V Lipovci, dňa .....................		          V Lipovci, dňa 02.01.2025


Prenajímateľ:					Nájomca:


.............................................................        	............................................................................                                         
						Lesné družstvo, 038 61 Lipovec, družstvo	
				 		Daniel Piták – predseda predstavenstva
						

............................................................................
						Lesné družstvo, 038 61 Lipovec, družstvo							Marián Lamoš – podpredsedom predstavenstva							


